“O‘ZBEKMEBEL” O‘ZBEKISTON DAVLAT-AKSIONERLIK BIRLAShMASINI TAShKIL ETISh TO‘G‘RISIDA

Bozor munosabatlariga o‘tish sharoitida xalq xo‘jaligi va aholini mebel, qog‘oz va boshqa mahsulotlar bilan ta’minlashni tubdan yaxshilash, tarmoq korxonalari va tashkilotlarining samarali faoliyatini ko‘rsatish uchun zarur tashkiliy-iqtisodiy sharoitlar yaratish maqsadida Vazirlar Mahkamasi qaror qiladi.
 1. Mebel sanoati korxonalari va tashkilotlari (1-ilovaga muvofiq) mehnat jamoalarining “O‘zbekmebel” O‘zbekiston davlat-aksionerlik birlashmasini tashkil etish to‘g‘risidagi taklifi qabul qilinsin. Bunda ular o‘zlarining xo‘jalik mustaqilligini va yuridik shaxs huquqlarini saqlab qoladilar.
 2. Belgilab qo‘yilsinki, “O‘zbekmebel” O‘zbekiston davlat-aksionerlik birlashmasi:
 mulkchilikning barcha shakllaridagi korxona va tashkilotlarni aksiyalash prinsiplari asosida ixtiyoriy ravishda birlashtiriladi;
 yuridik shaxs hisoblanadi va o‘z faoliyatini amaldagi qonunchilik hamda Vazirlar Mahkamasi bilan kelishilgan holda ta’sischilar yig‘ilishi (konferensiyasi) tomonidan tasdiqlangan birlashma Ustavi asosida amalga oshiradi;
 o‘z faoliyati to‘g‘risida Vazirlar Mahkamasiga hisobot beradi;
 birlashma tarkibiga kiruvchi korxonalarning davlat mulkini boshqaradi;
 ta’sischilar tomonidan berilgan huquqlarni hisobga olgan holda moliya-iqtisodiy, xo‘jalik va ijtimoiy faoliyat masalalarini mustaqil ravishda hal qiladi, birlashma Kengashi qaroriga ko‘ra markazlashtirilgan ehtiyot, zaxira va boshqa jamg‘armalarni tashkil etadi;
 birlashmaga kiruvchi mehnat jamoalari, davlat korxonalari va tashkilotlarining manfaatlarini hisobga olgan holda aksionerlik jamiyatiga, jamoa korxonalariga va mulkchilikning boshqa shakllariga aylantirish to‘g‘risida belgilangan tartibda takliflar kiritadi.
 3. Quyidagilar “O‘zbekmebel” O‘zbekiston davlat-aksionerlik birlashmasi faoliyatining asosiy vazifalari qilib belgilansin:
 birlashmaga kirgan korxonalar va tashkilotlar faoliyatini muvofiqlashtirib borish, ularning huquqlarini himoya qilish, davlat va boshqa idoralarda umumiy manfaatlarni ifodalash;
 tarmoqda yagona ilmiy-texnikaviy siyosatni o‘tkazishga, korxonalarni kengaytirishga, qayta qurishga va texnika bilan qayta jihozlashga, zamonaviy texnologiyalarni ishlab chiqish va o‘zlashtirishga ko‘maklashish; 
 yog‘ochbop xomashyoni kompleks qayta ishlashni ta’minlash, atrof muhitga zarar yetkazmasdan o‘rmon xomashyo resurslaridan foydalanish;
 bozorning mebelga bo‘lgan konyunkturasini o‘rganish, ishlab chiqarilayotgan mahsulotlar va ko‘rsatilayotgan xizmatlar turlarini takomillashtirish, ishlab chiqarishlarni oqilona ixtisoslashtirish va ularni kooperatsiyalash;
 tarmoqni iqtisodiy va ijtimoiy rivojlantirishning uzoq muddatli istiqbolini, maqsadli ilmiy-texnikaviy dasturlarni ishlab chiqish, investitsiyalar sohasida yagona strategiyani amalga oshirish;
 korxonalarda xo‘jalik yuritishning yangi shakl va usullarini joriy etishga doir chora-tadbirlarni amalga oshirish, xorijiy sheriklar bilan o‘zaro foydali hamkorlikni rivojlantirish.
 4. O‘zbekiston Respublikasi Davlat mulki qo‘mitasi va “O‘zbekmebel” birlashmasi amaldagi qonunchilikka muvofiq 1993-1994-yillar mobaynida, mehnat jamoalarining tayyorligiga qarab, davlat-aksionerlik birlashmasi tarkibiga kiruvchi korxona va tashkilotlarni aksionerlik jamiyatlariga, jamoa korxonalariga aylantirishni amalga oshirsinlar.
 Davlat tasarrufidan chiqarish va xususiylashtirishga doir tashkiliy tadbirlarni o‘tkazishda korxonalar va tashkilotlarni yopiq turdagi aksionerlik jamiyatlariga aylantirishning maqsadga muvofiqligidan kelib chiqilsin. Davlat O‘zbekiston Respublikasi Moliya vazirligi huzuridagi “O‘zdavjamg‘arma”, “O‘zbekmebel” birlashmasi, korxona va tashkilotlar, shuningdek, yog‘och mahsulotlari yetkazib beruvchi korxonalar orqali ularning a’zosi bo‘lishi mumkin.
 7. O‘zbekiston Respublikasi Moliya vazirligi huzuridagi davlat mulki jamg‘armasi:
 “O‘zbekmebel” birlashmasiga aksiyalarning davlatga tegishli ulushiga muvofiq aksionerlik jamiyatlari faoliyatiga rahbarlik qilish huquqini bersin;
 8. Belgilab qo‘yilsinki, “O‘zbekmebel” birlashmasi o‘zining ijrochi organi xodimlari mehnatiga haq to‘lash shartlari va tizimini ustavga muvofiq mustaqil ravishda belgilaydi.
 Birlashmaning boshqaruv apparati tuzilmasi 2-ilovaga muvofiq tasdiqlansin, bunda uning xodimlarining eng ko‘p soni (xizmat ko‘rsatuvchilardan tashqari) 36 nafardan iborat qilib belgilansin.
 Boshqaruv raisi va uning o‘rinbosarlari birlashma Kengashi tomonidan saylanadi va O‘zbekiston Respublikasi Vazirlar Mahkamasi tomonidan tasdiqlanadi. Birlashmaga boshqaruv raisining 3 nafar o‘rinbosariga, shu jumladan, bir nafar birinchi o‘rinbosariga ega bo‘lish tavsiya etiladi.
 Birlashma Boshqaruvining raisi va uning o‘rinbosarlariga O‘zbekiston Respublikasi vazirliklari va idoralarining xodimlar uchun belgilangan moddiy-maishiy ta’minot va tibbiy xizmat ko‘rsatish sharoitlari joriy etilsin.
 9. “O‘zbekmebel” birlashmasi bir oy muddat ichida birlashma Ustavini ishlab chiqsin va kelishish uchun Vazirlar Mahkamasiga kiritsin, shundan keyin ta’sis konferensiyasi yakuni bo‘yicha tasdiqlashga taqdim qilsin.
 10. Toshkent shahar, Abay ko‘chasi, 4-uy “O‘zbekmebel” birlashmasining joylashgan manzili etib belgilansin.
 11. Ushbu qarorning bajarilishini nazorat qilish Bosh vazir o‘rinbosari o‘rtoq A. N. Voznenko zimmasiga yuklatilsin.